พ่อผมเป็นมะเร็งตับเสียตั้งแต่ผมอายุ2ขวบ จึงเครียดเรื่องมะเร็งกรรมพันธ์ +กับผมไม่ชอบกินผัก ปัจจุบันผมอายุ20ปี เมื่อ2เดือนก่อนผมแคะหูจนหักเสบ กินข้าวไม่ค่อยลง น้ำหนักลด4โล ช่วงคอใต้ขากรรไกรได้บวม ขึ้นมาประมาณ2-3ก้อนเล็กๆแต่สังเกตุด้วยตาได้ แต่พอรักษาหูหายอักเสบก้อนเหล่านั้นก็ได้ยุบไปแล้วเกินก้อนบวมที่หลังช่วงสะบักขวาแบบสังเกตุได้แต่ก็ได้ยุบไปแต่ว่ายังมีก้อนเมื่อกดลงไปนิ่มๆ คลึงได้ ผมรู้สึกกังวลเรื่องโรคมะเร็งมาตลอดจนปัจจุบัน แล้วพักหลังรู้สึกคั่นเนื้อคั่นตัวแต่ไม่มีไข้ อยากทราบเรื่องมะเร็งเพิ่มเติมครับการตรวจสุขภาพว่าการตรวจประจำปีสามารถบ่งชี้ถึงโรคมะเร็งได้ไหมครับ แล้วก็การแก้โรคแพนิค รู้สึกเครียดตลอดเวลา
สวัสดีค่ะ การที่มีภาวะกินได้น้อย รู้สึกน้ำหนักลด คลำก้อนได้บวมๆบริเวณใต้ขากรรไกรดังกล่่าวมานั้น คงต้องดูว่าเป็นน้ำหนักที่ลดลงอย่างผิดปกติในทางการแพทย์หรือไม่ แล้วก้อนที่บวมๆ นั้น เป็นต่อมน้ำเหลืองที่โตขึ้นผิดปกติหรือเปล่าโดยน้ำหนักที่เรียกว่าลดอย่างมีนัยสำคัญทางการแพทย์คือลดมากกว่า 5% ของน้ำหนักตัวภายใน 1 เดือน หรือมากกว่า 10% ภายใน 3 เดือน และต่อมน้ำเหลืองที่โตผิดปกติจะมีขนาดมากกว่า 1 เซนติเมตรขึ้นไป อยู่ต่อเนื่องหลายสัปดาห์ไม่ยุบ อาจรวมกันเป็นแผงคลำได้ชัดเจนร่วมด้วยโดยหากคลำได้ต่อมน้ำเหลืองโตที่คอผิดปกติจริงอาจจะนึกถึงมะเร็งบริเวณหู คอ จมูกหรือที่ปอด หรือมะเร็งต่อมน้ำเหลืองมากกว่ากลุ่มมะเร็งตับ อีกทั้งมะเร็งตับไม่ใช่กรรมพันธุ์ค่ะ สาเหตุส่วนใหญ๋เกิดจากการติดเชื้อไวรัสตับอักเสบบีหรือซีเรื้อรัง หรือการดื่มเหล้ามากจนมีตับแข็งสามารถไปตรวจสุขภาพประจำปีเพื่อตรวจหาโรคต่างๆ หรือคัดกรองความผิดปกติเบื้องต้นได้ ไม่จำเป็นต้องกลัวหรือกังวลมากจนเกินไปค่ะ